CELEX: 31993D0583
Language: el
Date: 1993-07-28 00:00:00
Title: 93/583/ΕΟΚ: Απόφαση της Επιτροπής της 28ης Ιουλίου 1993 σχετικά με τον κατάλογο των προϊόντων που προβλέπει το άρθρο 8 του κανονισμού (ΕΟΚ) αριθ. 339/93 του Συμβουλίου

Avis juridique important

|

31993D0583

93/583/ΕΟΚ: Απόφαση της Επιτροπής της 28ης Ιουλίου 1993 σχετικά με τον κατάλογο των προϊόντων που προβλέπει το άρθρο 8 του κανονισμού (ΕΟΚ) αριθ. 339/93 του Συμβουλίου  

Επίσημη Εφημερίδα αριθ. L 279 της 12/11/1993 σ. 0039 - 0041 Φινλανδική ειδική έκδοση: Κεφάλαιο 15 τόμος 13 σ. 0071  Σουηδική ειδική έκδοση: Κεφάλαιο 15 τόμος 13 σ. 0071 

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 σχετικά με τον κατάλογο των προϊόντων που προβλέπει το άρθρο 8 του κανονισμού (ΕΟΚ) αριθ. 339/93 του Συμβουλίου(93/583/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 339/93 του Συμβουλίου της 8ης Φεβρουαρίου 1993 σχετικά με τους ελέγχους της πιστότητας των προϊόντων που εισάγονται από τρίτες χώρες προς τους κανόνες που ισχύουν για την ασφάλεια των προϊόντων (1), και ιδίως το άρθρο 8,  Εκτιμώντας:  ότι ο κανονισμός (ΕΟΚ) αριθ. 339/93 προβλέπει ότι η Επιτροπή καταρτίζει κατάλογο των προϊόντων που αναφέρονται συγκεκριμένα στη δεύτερη περίπτωση του άρθρου 2, σύμφωνα με τη διαδικασία του άρθρου 9 του ίδιου κανονισμού- ότι ο εν λόγω κατάλογος καταρτίζεται και ενημερώνεται εμπειρικά ή/και βάσει των κανόνων ασφάλειας των προϊόντων μέσα στα όρια της κοινοτικής νομοθεσίας- ότι από τις εργασίες κατάρτισης του προαναφερθέντος κανονισμού και τις εργασίες κατάργησης των ελέγχων στα εσωτερικά σύνορα προκύπτει ότι κατά τη διεξαγωγή των ελέγχων πιστότητας προς τους κανόνες ασφάλειας των προϊόντων τα κράτη μέλη δίνουν ιδιαίτερη  προσοχή στα παιχνίδια, στα φάρμακα και στα τρόφιμα- ότι, αφενός, τα παιχνίδια είναι προϊόντα προοριζόμενα για μια κατηγορία ιδιαίτερα ευάλωτων καταναλωτών η οποία, εξαιτίας της συνήθους συμπεριφοράς των παιδιών, δεν χαρακτηρίζεται από τον "μέσο όρο προσεκτικού χειρισμού" που διακρίνει τους καταναλωτές  ώριμης ηλικίας- ότι, αφετέρου, τα φάρμακα και τα τρόφιμα αποτελούν δύο κατηγορίες προϊόντων των οποίων η κατανάλωση αφορά άμεσα την υγεία των καταναλωτών- ότι τα παιχνίδια, τα φάρμακα και τα τρόφιμα πρέπει να συμπεριληφθούν στον κατάλογο των προϊόντων που αναφέρονται συγκεκριμένα στη δεύτερη περίπτωση του άρθρου 2 του κανονισμού (ΕΟΚ) αριθ. 339/93- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της αναφερόμενης στο άρθρο 9 του εν λόγω κανονισμού επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Ο κατάλογος των προϊόντων αναφέρονται συγκεκριμένα στη δεύτερη περίπτωση του άρθρου 2 του κανονισμού (ΕΟΚ) αριθ. 339/93 περιλαμβάνει τις ακόλουθες κατηγορίες προϊόντων:  - παιχνίδια,  - φάρμακα για ανθρώπινη χρήση,  - κτηνιατρικά φάρμακα,  - τρόφιμα.  Σύμφωνα με τα όσα προβλέπονται για τις κατηγορίες αυτές από την κοινοτική νομοθεσία, οι σχετικές διατάξεις της οποίας αναφέρονται πληροφοριακά στο παράρτημα της παρούσας απόφασης.   Άρθρο 2  Τα κράτη μέλη διαβιβάζουν στην Επιτροπή τις διατάξεις που εκδίδουν κατ' εφαρμογή της παρούσας απόφασης το αργότερο εντός ενός μηνός από την ημερομηνία της κοινοποίησής τους προς αυτήν.  Η Επιτροπή διαβιβάζει τις διατάξεις αυτές στα υπόλοιπα κράτη μέλη.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 28 Ιουλίου 1993.  Για την Επιτροπή Raniero VANNI D'ARCHIRAFI Μέλος της Επιτροπής  (1) ΕΕ αριθ. L 40 της 17. 2. 1993, σ. 1.      ΠΑΡΑΡΤΗΜΑ   ΚΟΙΝΟΤΙΚΗ ΝΟΜΟΘΕΣΙΑ ΣΤΗΝ ΟΠΟΙΑ ΑΝΑΦΕΡΕΤΑΙ ΣΤΟ ΑΡΘΡΟ 1  Παιχνίδια: οδηγία 88/387/ΕΟΚ του Συμβουλίου (1) Κύρια σημεία:  Τα παιχνίδια τα οποία αφορά η παρούσα απόφαση προσδιορίζονται στο άρθρο της οδηγίας 88/378/ΕΟΚ σχετικά με τη σύγκλιση των νομοθεσιών των κρατών μελών για την ασφάλεια των παιχνιδιών- το παράρτημα Ι της εν λόγω οδηγίας απαριθμεί τα προϊόντα που δεν  θεωρούνται βάσει αυτής ως "παιχνίδια".  Η κοινοτική νομοθεσία πορβλέπει συγκεκριμένα ότι το σήμα "ΕΚ" τοποθετείται στα παιχνίδια ή στη συσκευασία τους σύμφωνα με τους κανόνες του άρθρου 11 της οδηγίας 88/378/ΕΟΚ.  Η εν λόγω οδηγία εφαρμόζεται για παιχνίδια προορισμένα να διατεθούν στη σχετική αγορά, και η απαίτηση να φέρουν το σήμα "ΕΚ" δεν αφορά παρά μόνον:  - τα έτοιμα προϊόντα,  - τα προϊόντα εκείνα των οποίων η ιδιαίτερη συσκευασία και επισήμανση οδηγεί στο συμπέρασμα ότι προορίζονται να διατεθούν στην αγορά χωρίς περαιτέρω μεταποίηση.  Φάρμακα: Οδηγίες του Συμβουλίου 75/319/ΕΟΚ (2) και 81/851/ΕΟΚ (3) Κύρια σημεία:  Όσον αφορά τα φάρμακα για ανθρώπους, το άρθρο 16 της τροποποιηθείσας οδηγίας 75/319/ΕΟΚ, ορίζει ότι "τα κράτη μέλη λαμβάνουν τα απαραίτητα μέτρα ώστε η παραγωγή των φαρμακευτικών ιδιοσκευασμάτων να υπάγεται στη χορήγηση άδειας (. . .)", και προσθέτει  ότι η εν λόγω άδεια "απαιτείται και για τις εισαγωγές σ' ένα κράτος μέλος από τρίτες χώρες".  Η τροποποιηθείσα οδηγία 81/851/ΕΟΚ προβλέπει, στο άρθρο 24, παρόμοιες διατάξεις και για τα κτηνιατρικά φάρμακα.  Η χορήγηση των αδειών αυτών εξαρτάται από την ικανότητα και από την υποχρέωση του παραγωγού ή/και του εισαγωγέα να διενεργήσει σειρά ελέγχων πιστότητας των εισαχθέντων προϊόντων προς την ισχύουσα νονοθεσία, προκειμένου να διατεθούν στην αγορά.  Επειδή αυτό το καθεστώς χορήγησης αδειών επιβάλλει το συστηματικό έλεγχο των εισαγομένων φαρμάκων, οι τελωνειακές αρχές μπορούν κανονικά να περιορίσουν τους ελέγχους τους στην επαλήθευση της ύπαρξης της σχετικής άδειας (βάσει των προαναφερθεισών οδηγιών  75/319/ΕΟΚ και 81/851/ΕΟΚ).  Τρόφιμα: οδηγία 79/112/ΕΟΚ του Συμβουλίου (4) Κύρια σημεία:  Το άρθρο 11 της τροποποιηθείσας οδηγίας 79/112/ΕΟΚ σχετικά με την επισήμανση, το παρουσιαστικό και τη διαφήμιση των τροφίμων προβλέπει ότι τα προσυσκευασθέντα τρόφιμα που προορίζονται για τελική κατανάλωση τα οποία διατίθενται στο εμπόριο πριν πωληθούν  στον τελικό καταναλωτή ή προορίζονται για συλλογική κατανάλωση (εστιατόρια, νοσοκομεία, κ.λπ.) υποχρεούνται να φέρουν τουλάχιστον στην εξωτερική συσκευασία τους τις ενδείξεις που προβλέπει το άρθρο 3 παράγραφος 1 σημεία 1, 4 και 6 και, κατά περίπτωση,  το άρθρο 9Α. Οι υποχρεωτικές μνείες αφορούν την ονομασία πωλήσεως, την ημερομηνία πριν από την οποία πρέπει να καταναλωθούν, μαζί με οδηγίες για τη διατήρησή τους, το όνομα ή την επωνυμία και διεύθυνση του παραγωγού, του συσκευαστή ή ενός διανομέα  εγκατεστημένου στην Κοινότητα.  Τα υπόλοιπα στοιχεία επισήμανσης που προβλέπει η οδηγία 79/112/ΕΟΚ αρκεί να εμφανίζονται μόνο στα σχετικά εμπορικά έγγραφα που είτε συνοδεύουν τα τρόφιμα, είτε αποστέλλονται πριν ή μαζί με την παράδοση.  Η παρουσία των ελάχιστων αυτών ενδείξεων όσον αφορά την ονομασία πωλήσεως, την ημερομηνία, την επωνυμία ή το όνομα και τη διεύθυνση του παραγωγού, του συσκευαστή ή ενός διανομέα εγκαταστημένου στην Κοινότητα είναι απαραίτητη και εγγυάται ότι το  πωλούμενο στον τελικό καταναλωτή προϊόν φέρει επισήμανση σύμφωνη με την οδηγία 79/112/ΕΟΚ που αποσκοπεί στην προστασία και την πληροφόρηση των καταναλωτών.  Ο έλεγχος της παρουσίας των υποχρεωτικών αυτών ενδείξεων στην επισήμανση εκ μέρους των τελωνειακών αρχών έχει, περιληπτικά, ως εξής:  - λαμβάνονται υπόψη οι διατάξεις της οδηγίας 79/112/ΕΟΚ όσον αφορά ιδιαίτερα την ονομασία του προϊόντος, ημερομηνία και τα στοιχεία του υπεύθυνου για τη διάθεση του προϊόντος στο εμπόριο, καθώς και οι παρεκκλίσεις που προβλέπονται στην εν λόγω οδηγία  (π.χ. άρθρο 9 σημείο 6, όσον αφορά τις εξαιρέσεις από την ένδειξη της ημερομηνίας λήξεως,  - η επαλήθευση γίνεται μόνο για προσυσκευασμένα προϊόντα προοριζόμενα για τελική κατανάλωση [υπενθυμίζεται ότι τα "προσυσκευασμένα τρόφιμα", σύμφωνα με τον ορισμό του άρθρου 1 σημείο 3 στοιχείο β), δεν χρειάζεται να φέρουν όλα τα στοιχεία επισήμανσης  που προβλέπει η οδηγία 79/112/ΕΟΚ, εφόσον οι ελάχιστες υποχρεωτικές ενδείξεις που προαναφέρονται υπάρχουν στην εξωτερική συσκευασία τους].   (1) ΕΕ αριθ. L 187 της 16. 7. 1988, σ. 1.  (2) ΕΕ αριθ. L 147 της 9. 6. 1975, σ. 13.  (3) ΕΕ αριθ. L 317 της 6. 11. 1981, σ. 1.  (4) ΕΕ αριθ. L 33 της 8. 2. 1979, σ. 1.